CELEX: C2006/154/63
Language: fi
Date: 2006-07-01 00:00:00
Title: Asia F-53/06: Kanne  12.5.2006  — Claudia Gualtieri v. komissio

1.7.2006   
            
            
               FI
            
            
               Euroopan unionin virallinen lehti
            
            
               C 154/27
            
         Kanne 12.5.2006 — Claudia Gualtieri v. komissio
   (Asia F-53/06)
   (2006/C 154/63)
   Oikeudenkäyntikieli: italia
   Asianosaiset
   
      Kantaja: Claudia Gualtieri (Bryssel, Belgia) (edustajat: asianajajat P. Gualtieri ja M. Gualtieri)
   
      Vastaaja: Euroopan yhteisöjen komissio
   Vaatimukset
   
               —
            
            
               henkilöstön ja hallinnon pääosaston pääjohtajan 30.1.2006 tekemä päätös, jolla hylättiin 17.10.2005 rekisteröity valitus nro R/783/05, jolla vaadittiin kumoamaan henkilöstön ja hallinnon pääosaston 5.9.2005 tiedoksi annettu päätös, jolla hylättiin kantajan vaatimus täyden päivärahan myöntämisestä, on kumottava
            
         
               —
            
            
               päätös, joka annettiin tiedoksi 5.9.2005, on kumottava
            
         
               —
            
            
               kaikki vastaajan kuukausittaiset ilmoitukset, jotka koskevat kyseistä päivärahaa, on kumottava
            
         
               —
            
            
               vastaaja on velvoitettava suorittamaan kantajalle siirrettäviä kansallisia asiantuntijoita koskevassa komission päätöksessä tarkoitettua päivärahaa ja oleskelukorvausta 1.1.2004 lukien 31.12.2005 saakka
            
         
               —
            
            
               toissijaisesti vastaaja on velvoitettava suorittamaan kantajalle mainittua päivärahaa ja oleskelukorvausta 2.2.2005 lukien eli siitä ajankohdasta lukien, josta kantaja on ollut tosiasiallisessa asumuserossa aviomiehestään ja heidän yhteiselämänsä on lakannut, tai ainakin 4.7.2005 lukien eli siitä ajankohdasta lukien, jolloin yhteinen avioerohakemus jätettiin brysseliläiseen tuomioistuimeen, 31.12.2005 saakka
            
         
               —
            
            
               vastaaja on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Kantaja, joka on komission siirretty kansallinen asiantuntija, väittää, että kansallisia asiantuntijoita koskevien säännösten mukaista päivärahaa on lainvastaisesti alennettu 25 prosentilla ja näiden säännösten mukaista oleskelukorvausta ei ole maksettu.
   Kantaja väittää pääasiallisesti, että mainitut korvaukset, jotka muodostavat osan hänen palkastaan, oli nimenomaisesti mainittu kokonaisuudessaan hänen palvelukseen ottamistaan koskevissa asiakirjoissa siitä huolimatta, että hän oli ilmoittanut olevansa naimisissa Brysselissä asuvan Euroopan unionin virkamiehen kanssa. Kantaja toteaa lisäksi, että hänen työsuhteensa oli syntynyt näillä perusteilla 7.1.2004 ja että taloudellisia työsuhteen ehtoja ei voida muuttaa yksipuolisesti.
   Kantaja katsoo lisäksi, että komission kansallisia asiantuntijoita koskevan päätöksen 20 artiklan 3 kohta on ristiriidassa EY 241 artiklan kanssa. Tämä säännös merkitsee yhtäältä syrjintää avioliitossa elävien vahingoksi niihin verrattuna, jotka elävät liitossa, jota ei ole virallistettu. Toisaalta tämä aiheuttaa epäyhdenvertaista kohtelua, koska kantajalla ei ole mahdollisuutta saada täydentäviä korvauksia samalla tavoin kuin muilla kansallisilla asiantuntijoilla, riippumatta siitä, ovatko nämä avioliitossa vai eivät. Kysymyksessä oleva säännös on kantajan mukaan Euroopan ihmisoikeussopimuksen 14 artiklan vastainen, EY 2, EY 3, EY 13 ja EY 141 artiklan vastainen sekä rodusta tai etnisestä alkuperästä riippumattoman yhdenvertaisen kohtelun periaatteen täytäntöönpanosta 29 päivänä kesäkuuta 2000 annetun neuvoston direktiivin 2000/43/EY (1) vastainen.
   
      (1)  EYVL L 180, 19.7.2000, s. 22